**LĒMUMS**

2018.gada 16.martā Ventspilī Nr.36

(protokols Nr.6; 7.§)

|  |  |
| --- | --- |
| Par aizņēmumu Ventspils 1.pamatskolas teritorijas labiekārtojuma 2.un 3.kārtai |  |

 Pamatojoties uz Latvijas Republikas likuma „Par pašvaldībām” 15.panta pirmās daļas 4.punktu, likuma „Par pašvaldību budžetiem” 22.panta pirmo un otro daļu, likuma “Par valsts budžetu 2018.gadam” 14.panta pirmās daļas 3.punktu, Ministru kabineta 2008.gada 25.marta noteikumiem Nr.196 „Noteikumi par pašvaldību aizņēmumiem un galvojumiem” un saskaņā ar Ventspils pilsētas domes saistošajiem noteikumiem Nr.2 „Ventspils pilsētas pašvaldības 2018.gada budžets”, lai nodrošinātu Ventspils 1.pamatskolas teritorijas labiekārtojuma 2.un 3.kārtu - sakārtot sadzīves kanalizācijas, lietus ūdens novadīšanas, drenāžas un ūdensapgādes sistēmas, veikt apgaismojuma izbūvi gājēju celiņiem, uzstādot apgaismojuma balstus ar LED spuldzēm, gājēju celiņiem ieklāt bruģakmens segumu, atjaunot ieejas mezglus, uzstādīt soliņus, urnas un velosipēdu turētājus, izbūvēt sporta zonu tajā iekļaujot strītbola laukumu, skrejceļus, tāllēkšanas sektoru, vingrošanas un rotaļu iekārtas, veikt teritorijas apzaļumošanu, izbūvēt jaunu žogu un vārtus, kā arī ņemot vērā Ekonomikas un budžeta komisijas 2018.gada 28.februāra sēdes ieteikumu un Finanšu komitejas 2018.gada 2.marta sēdes atzinumu,

Ventspils pilsētas dome

**nolemj:**

1. Ņemt Valsts kasē ilgtermiņa aizņēmumu 2018.gadā 400 000 EUR (*četri simti tūkstoši eiro*) apmērā, ar Valsts kases noteikto procentu likmi uz laiku līdz 10 gadiem Ventspils 1.pamatskolas teritorijas labiekārtojuma 2.un 3.kārtai, aizņēmuma pamatsummu sākot atmaksāt ar 2019.gada 1.aprīli.
2. Aizņēmuma izņemšanu plānot pa daļām attiecīgā kalendārā gada noteiktās summas ietvaros.
3. Garantēt aizņēmuma atmaksu ar Ventspils pilsētas pašvaldības budžeta līdzekļiem.
4. Uzdot Finanšu nodaļai (K.Vitenbergs) sagatavot dokumentu paketi atbilstoši Ministru kabineta 2008.gada 25.marta noteikumiem Nr.196 „Noteikumi par pašvaldību aizņēmumiem un galvojumiem” un iesniegt tos Pašvaldību aizņēmumu un galvojumu kontroles un pārraudzības padomei.
5. Pilnvarot Ventspils pilsētas domes izpilddirektoru A.Ābeli parakstīt līgumu par šī lēmuma 1.punktā minēto projekta aizņēmumu un citu saistīto dokumentāciju.
6. Izglītības pārvaldei (I.Tamane) nodrošināt atbilstošas izmaiņas Izglītības pārvaldes 2018.gada budžeta ieņēmumu – izdevumu tāmē.
7. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.

Sēdes vadītājs,

Domes priekšsēdētāja 1.vietnieks

infrastruktūras jautājumos J.Vītoliņš